Żomm sħiħ u qawwi f'din il-ġlieda kbira, La tibza' xejn mill-qilla ta' l-egħdewwa. Int ma taqax ilsira, Rebbieħa toħroġ għax ħabbejt is-Sewwa. Imma fil-jum tar-rebħa la tinsiex li mejta Jinsabu wliedek, l-ogħna ħajja tiegħek…. Fl-imgħoddi saħħa w ħila d-dinja wrejtha, Uriha Llum li ħadd ma jilħaq miegħek. Hemm id-demm safi t'ommijiet bla ħtija, Ta' tfal li mietu, ġo darhom miġbura: Imma ġo ruħek Qawwa żżid id-dmija Li qed ixerrdu dawn l-egħdewwa għajjura. Tibżax l la taqtax qalbek: qatt titħalla Tonqsok ir-rieda. Hemm fuq kollox Alla. Ġużik CHETCUTI.